Þegar ég leigði þessa mynd bjóst ég ekki við miklu . Ég hélt bara að þetta yrði léleg wannabe action mynd sem átti að seljast út á fegurð leikkvennanna . En vá ég var hissa því myndin er alveg frábær . Bardagarnir voru trúlegir og mjög flottir , konurnar flottar og tæknibrellur fyrsta flokks . Leikstjóri myndarinnar er hinn vel þekkti leikstjóri , leikari og bardagaleikstjóri Corey Yuen sem hefur stjórnað hasar og bardagasenum í myndum eins og Drunken Master , Lethal Weapon 4 , Romeo Must Die , X-Men og The Transporter auk fleiri . Leikkonurnar eru vel þekktar í Asíu og má nefna að aðalleikkonan leikur nefnilega í The Transporter . Ef þið viljuð flottar konur , flottan hasar og góða skemmtun , leigið þá þessa mynd .